open-index/open-wikipedia-markdown huggingface dataset:
Imandra

[thumb|200px|[Chibinenses montes super Imandram autumno]]
**Imandra** (Russice *Имандра*) est lacus in paeninsula Kolaensi in regione Murmanica Russiae situs. Area lacus 876 chm2, altitudo mediocris 16 m et maxima 67 m est. Volumen aquae in lacu est circa 11,2 chm3 est.

Sub Chibinensibus montibus sita est. Circa viginti flumina in Imandram lacum fluunt, quorum Pirenga maximum est, et Niva e lacu effluit. Insulis et paeninsulis, nunc et molibus, Imandra in tres partes divisa est:
* Imandra Maior (vel Chibinensis, septentrionalis)
* Imandra Ecostrovensis (meridionalis)
* Imandra Babinensis (meridionalis et occidentalis)

Etiam sinus habet permultos. *Apatity* et *Mončegorsk* urbes ad Imandram sitae sunt.

## Notae 
## Nexus externι 
Categoria:Lacus Russiae Europaeae
Categoria:Regio Murmanica
Categoria:Systema Nivae fluminis
Sinus Kandalakshensis

thumb|Sinus Kandalakshensis
**Sinus Kandalakshensis** vel **Kandalaxiensis** (Russice Кандалакшский залив) est sinus maris Albi magnus inter paeninsulam Kolaensem et Careliam (i.e. inter regionem Murmanicam et Careliam rem publicam). Insularum *skär* generis milia habet. Niva et Kanda flumina in sinum effunduntur. Kandalaxia urbs in ostio Nivae ad litus sinus sita est. 

Somateriis mollissimis et mergis sinus frequentatur. 

## Nota 
## Nexus externus 
Categoria:Regio Murmanica
Categoria:Carelia (res publica)
Categoria:Sinus maris Albi
Tundrae Lovosericae

[thumb|Despectus de Tundris Lovosericis in [Revdam urbem mense Augusto (anno 2016)]]
**Tundrae Lovosericae** (Russice *Ловозерские тундры*, in lingua Lapponica Kildinensi *Луяврурт*) sunt iugum montium in paeninsula Kolaensi inter lacus Lovosero et Umbosero. Seidosero lacus Tundris Lovosericis mediis iacet. In regione Murmanica Russiae siti sunt. Mons altissimus *Angvundasčorr* 1120 m altitudinis est. 
Tundra (ut e nomine clarum est) et silvitundra operti sunt.

## Notae
## Nexus externi
Categoria:Montes Russiae
Categoria:Regio Murmanica
Varsiga (flumen)

**Varsiga** (Russice *Варзуга*) est flumen in regione Murmanica Russiae. In paludibus paeninsulae Kolaensis mediae incipit, circiter 254 chiliometra ad meridiem fluit et in mare Album effunditur. Cataractas multas in fluxu superiore et medio habet; maxima *Padun* (*Casus*) nuncupatur. Varsiga vicus haud longe ab ostio situs est.

## Notae 
## Nexus externi 
* Varsiga in *Registro nationali aquarum*
* Varsiga in *Lexico encyclopaedico Brockhaus et Efron*
Categoria:Flumina Russiae Europaeae
Categoria:Regio Murmanica
Categoria:Systema fluviorum Albi maris
Schola Pontium Viarumque

[thumb|upright=1|Principale Scholae Nationalis Pontium et Viariarum [aedificium.]]
**Schola Pontium Viarumque** (Francogallice denuo *École des Ponts ParisTech*, a principio *École royale des ponts et chaussées*) est academia ingeniaria Francica apud Campos super Maternam prope Lutetiam instituta.

Schola, anno 1747 a Daniele Carolo Trudaine ad fabrum instituendi corpora pontium viarumque condita, est una e vetustissimis et gloriosissimis scholis Francicis. Maxime notus est illius institutionis machinalis, cuius discipuli et alumni ingénieurs des ponts et chaussées vocantur.

Schola **Ponts et Chaussées** et **les Ponts** tantum appellari solet, ac ad metonymiam **École des Ponts ParisTech** mense Iulio 2008 rite accedit.

## Alumni notabiles 
* Antonius Henricus Becquerel, physicus Francicus
* Augustinus Ludovicus Cauchy
* Elisabetha Borne
* Maria Franciscus Sadi Carnot
* Caspar Gustavus Coriolis
* Claudius Ludovicus Maria Henricus Navier
* Ioannes Tirole

## Nexus externi 
* Situs proprius,

Categoria:Constituta 1747
!
Chrysomeloidea

[thumb|upright=0.8|*[Lilioceris lilii..*]]
**Chrysomeloidea** sunt permagna coleopterorum superfamilia, cui sunt multa decies milia specierum, plerumque inter familias Cerambycidarum et Chrysomelidarum digestarum.

## Conspectus
In Chrysomeloideis, ut in omnibus phytophagis, quartum segmentum tarsale imminuitur et sub tertio segmento celatur. Aliquot species in his familiis sunt pestes plantarum magni momenti. *Diabrotica undecimpunctata* vegetabilia maxime vexat, atque inter insecta in permultis floribus saepissime invenitur. *Leptinotarsa decemlineata* patatas aliasque solanaceas petit. *Anoplophora glabripennis* arbores ubi introducta est invadit.

Chrysomeloidea ut videntur aevis Iurassico et Cretaceo polline vescebantur, et tum foliis, gemmis, ramulis, radicesque vesci coeperunt.

## Nota
## Bibliographia 
*Haddad, S., et D.D. McKenna. 2016. "Phylogeny and evolution of the superfamily Chrysomeloidea (Coleoptera: Cucujiformia)." *Systematic Entomology* 41 (4): 697–716. .
*Jolivet, Pierre. 1988. "Food Habits and Food Selection of Chrysomelidae: Bionomic and Evolutionary Perspectives." In *Biology of Chrysomelidae,* ed. P. Jolivet, E. Petitpierre, et T. H. Hsiao, 1–24. Series Entomologica. Dordrecht: Springer Netherlands. ISBN 978-94-009-3105-3. .
* Löbl, Ivan, et Ales Smetana, eds. 2010. *Chrysomeloidea.* Brill Publishers. ISBN 978-90-04-26091-7. Google Books.

## Nexus externi
*.


Categoria:Superfamiliae animalium
Categoria:Taxa Latreille
Categoria:Taxa 1802
Dies internationalis radiologiae

**Dies internationalis radiologiae** est dies internationalis celebrata die 8 Novembris ad salutem et medicinam a radiologia promovendas, quae a Societate Europaea Radiologiae decreta est anno 2012.

Origo diei est dies 8 Novembris 1895, cum Gulielmus Conradus Roentgen X-radios primum inveniret.

Sententia anno 2021 fuit "Radiologia interventionalis: cura activa pro hominibuus", anno  2022 "Ingenini radiographiae pro securitate infirmitatum" et anno 2023 "Securitatem infirmitatum celebrandum" est.

## Nexus externi 
*Situs proprius (Anglice)

Categoria:Radiologia
Categoria:Ritus Novembris
Dies mundialis urbanismi

[thumb|[Vexillum urbanismi.]]
**Dies mundialis urbanismi** est dies internationalis ad urbanismum, artem urbium disponendarum vel urbanizationem promovendum die 8 Novembris cuisque anno celebratur decreta a Carolo Maria della Paolera, professore Universitatis Bonaëropolitanae anno 1949.

Hodie plus quam triginta civitates hanc diem celebrant.

## Nexus externi 
*Dies mundialis urbanismi
*Dies mundialis artis urbium disponendarum (Societas Americana Dispodendi)

Categoria:Ars urbium disponendarum
Categoria:Ritus Novembris
Categoria:Urbes
Odoratus

[thumb|[Senex florem *Dianthi caryophylli* olfacit. Olfactio chemoreceptoribus utitur qui signa quae odoratum constituunt in cerebro faciunt.]]
[thumb|*[Domina et Unicornis.* Pictura acu facta quae odoratum depingit, annis inter 1484 et 1500 facta. Museum Nationale Aevi Medii Lutetiae.]]
**Odoratus**, vel laxe **olfactio**, est sensus per quem odores percipiuntur. Odoratui sunt multa munera, inter quae pericula invenienda, et pheromona, ac partes in gustatu agunt.

Odoratio fit cum odor cum receptore proprio intra cavo nasali colligetur, signum per systema olfactorium transmittens. Glomeruli signa ex his receptoribus aggregant et ad bulbum olfactorium transmittunt, ubi initus sensorius cum memoria et animi motu, partibus cerebri quae odores agnoscunt, interagere incipiunt.

## Morbi
Certa nomina ad morbos cum odoratu consociatos describendos adhibentur, inter quae sequentia.
*Anosmia – impotentia olfaciendi
*Hyperosmia – odoratus inusitate acutus
*Hyposmia – odoratus inusitate hebes
*Presbyosmia – naturalis odoratus deminutio senectu
*Dysosmia – pravitas in odoratu
**Parosmia – pravitas in perceptione odorum
**Phantosmia – pravitas in absentia odoris ("odor hallucinatus")
* Heterosmia – infirmitas odorum distingendorum

* Anosmia
* Aroma
* Beagle
* Foetor
* Halitosis
* Incensum
* Liquor odoratus
* Muscus
* Nasus
* Organum vomeronasale
* Remedium deodorans

## Notae
## Bibliographia
[thumb|upright=1.2|[Vertebrata|Vertebratorum odoratus.]]
* Douek, Ellis. 1974. *The sense of smell and its abnormalities.* Edimburgi: Churchill Livingstone. ISBN 0443009503.
* Theimer, Ernst T., ed. 1982. *Fragrance chemistry: the science of the sense of smell.* Novi Eboraci: Academic Press. ISBN 0126858500.
* Van Toller, C., G. H. Dodd, et Anne Billing. 1985. *Ageing and the sense of smell.* Campifonte Illinoesiae: Thomas. ISBN 0398051666.
* Wright, R. H. *The sense of smell.* Boca Raton Floridae: CRC Press. ISBN 0849352320.

## Nexus externi
* "Chemical Senses: Olfaction and Gustation." *Neuroscience Online.*
* Societas Olfactionis Digitalis.
* "Olfaction." cf.ac.uk.
* Laboratorium Systematum Olfactoriorum. Universitas Bostoniensis.
* "Smells Database." Receptaculum datorum odorum.


Categoria:Systema limbicum
Grafio

[thumb|Grafionis diadema [Scientia heraldica|heraldicum]]
**Grafio** (vel **graphio**) est titulus dignitatis mediaevalis nobilitatis Germanicae, qui nostra lingua *comes* verti solet. 

## Tituli derivati
**Landgraf* — comes provincialis, comes patriae, comes terrae, comes magnus; lantgravius
* *Markgraf* — marchio
* *Pfalzgraf* — comes palatinus 
* *Hofpfalzgraf* — comes palatinus caesareus
* *Burggraf* — praefectus, castellanus
* *Wildgrafen* — comites silvestres

## Notae
## Nexus externi
* Grafio in *Lexico encyclopaedico Brockhaus et Efron* 

Categoria:Tituli dignitatis
Decima

**Decima** (Hebraice מַעֲשֵׂר; Graece δεκάτη) est tributum, quo decima pars redituum insitutioni civili vel religiosi (saepe Ecclesiae) contribuitur. 

Melchisedech pontifex ab Abraham decimam partem praedae accepit (Gen. 14:17–20). In Deuteronomio decima ut lex statuta est (12:17, 18; 14:22, 23).

In Europa a Carolo Magno anno 779 decima tributum necessarium facta est, quod in Francia usque ad res novas Francicas servabatur. 

## Notae
## Bibliographia
*Roland Viader, *La dîme: Dans l’Europe médiévale et moderne,* 2020 (ISBN 978-2-8107-0902-1 
*Michel Lauwers, ''La dîme, l'Église et la société féodale'', Brepols, 2012

## Nexus interni
* Vectigal ecclesiasticum

Categoria:Vectigalia
Categoria:Religio et societas
Fredegarius

**Fredegarius Scholasticus**, circa annum 660 mortuus, fuit historicus Francorum. *Chronicum* in quattuor libris composuit, quorum in tribus varios libros necnon Gregorium Turonensem Fredegarius repetit, in quarto ipse res ab anno 584 ad 642 gestas narrat. Contunuationes Fredegarii auctoribus sine nominibus compositae in *Monumenta Germaniae historica* editae sunt.

## Nexus externi
* *Chronicum* Fredegarii
* idem in *The Latin Library*
* *Chronici* manuscripta
* [*Chronicum* cum continuationibus](https://www.dmgh.de/mgh_ss_rer_merov_2/index.htm#page/(1)/mode/1up) in *Monumenta Germaniae historica*

Categoria:Auctores Latini mediaevales
Categoria:Historici Franciae
Categoria:Scriptores Franciae
Chrysomelinae

**Chrysomelinae** sunt subfamilia coleopterorum familiae Chrysomelidarum. Ad 2000 specierum per omnem orbem terrarum praeter Antarcticam inveniuntur. Notissima species est *Leptinotarsa decemlineata,* pestis agriculturae magni momenti.
 
## Mores
Aliquot Chrysomelinarum species proles diligenter curant: non solum idonea circumiecta victu plena ovis expetunt, sed ova larvasque exclusas assidue tuentur.

## Historia evolutionaria
Veterrimae huius familiae species ad *Mesolpinum* genus exstinctum pertinent, ex Mesolpininis, exstincto tribu monotypico, qui ex Formatione Yixiana Sinarum aevi Aptiani effossi sunt.

## Genera selecta
Inter Chrysomelinas digeruntur genera infra perscripta.

* *Agasta* 
* *Alfius*
* *Calligrapha*
* *Calomela*
* *Cecchiniola*
* *Chalcolampra*
* *Chrysomela*
* *Chrysolina*
* *Colaphellus*
* *Colaspidema*
* *Crosita*
* *Cyrtonastes*
* *Cyrtonus*
* *Dicranosterna*
* *Entomoscelis*
* *Gastrophysa*
* *Geomela*
* *Gonioctena*
* *Hydrothassa*
* *Labidomera*
**Lamprolina*
* *Leptinotarsa*
* *Linaedea*
* *Machomena*
* *Microtheca*
* *Oomela*
* *Oreina*
* †*Paleophaedon*
* *Paropsides*
* *Paropsis*
* *Paropsisterna*
* *Peltoschema*
* *Phaedon*
* *Phratora*
* *Phola*
* *Plagiodera*
* *Prasocuris*
* *Promechus*
* *Proseicela*
* *Rhaebosterna*
* *Sclerophaedon*
* *Smaragdina*
* †*Stenaspidiotus*
* *Timarcha*
* *Timarchida*
* *Trachymela*
* *Zira*
* *Zygogramma*

## Pinacotheca

Fasciculus:Colaspidema atrum (Olivier, 1799) (2984392300).jpg|*Colaspidema barbarum*
Fasciculus:Paropsis dilatata.jpg|*Paropsis dilatata*
Fasciculus:Peltoschema oceanica2Lofty.jpg|*Peltoschema oceanica*
Fasciculus:Calomela satelles deep 96.JPG|*Calomela satelles*
Fasciculus:Paropsides oppisita Moondarra.JPG|*Paropsides opposita*
Fasciculus:Paropsisterna Ch8MtLofty (3).jpg|*Paropsisterna*
Fasciculus:Plagiodera versicolora larva adults.jpg|*Plagiodera versicolora*, larva et adulti
Fasciculus:Labidomera clivicollis larva.jpg|*Labidomera clivicollis*, larva

## Notae
* *Paropsisterna m-fuscum*

## Nexus externi
* 
* "Key to the British genera of Chrysomelinae."
* "Key to the Australian genera of Chrysomelinae" (Reid).


Categoria:Subfamiliae animalium
Categoria:Taxa Latreille
Categoria:Taxa 1802
Agasta (coleopterum)

***Agasta*** est genus coleopterorum subfamiliae Chrysomelinarum. cuius species in regionibus Sina meridiana et Indo-Malayana inveniuntur. Nomen a Friderico Gulielmo Hope anno 1840 constitutum est.

## Species
Inter hoc genus digeruntur duae species.
* *Agasta annamica* Kimoto & Gressitt, 1981 – Vietnamia
* *Agasta formosa* Hope, 1840 – Birmania, India, Indonesia, Laotia, Sina, Thailandia

## Notae
## Bibliographia
*Hope, F. W. 1840. ''The coleopterist's manual, part the third, containing various families, genera, and species, of beetles, recorded by Linneus and Fabricius: Also, descriptions of newly discovered and unpublished insects.'' Londinii: J.C. Bridgewater and Bowdery & Kerby. 

## Nexus externi
Categoria:Chrysomelinae
Categoria:Coleoptera Asiae
Categoria:Genera animalium
Categoria:Taxa Hope
Categoria:Taxa 1840
Alfius (coleopterum)

***Alfius*** est genus coleopterorum subfamiliae Chrysomelinarum, cuius species in Terra Reginae Australiae endemicae sunt. Typus generis est *Alfius pictipennis.* Nomen a C. A. M. Reid anno 2006 constitutum est.

## Species
Inter hoc genus digeruntur tres species.
**Alfius hieroglyphicus* (Lea, 1929)
**Alfius pictus* (Lea, 1929)
**Alfius pictipennis* (Lea, 1929)

## Notae
## Nexus externi
Categoria:Chrysomelinae
Categoria:Coleoptera Australiae
Categoria:Genera animalium
Categoria:Taxa Reid
Categoria:Taxa 2006
Calligrapha sigmoidea

***Calligrapha sigmoidea*** est species coleopterorum subfamiliae Chrysomelinarum. In America Septentrionali endemica est.

## Bibliographia
* 
* 
* 

## Nexus externi
Categoria:Chrysomelinae
Categoria:Coleoptera Americae Septentrionalis
Categoria:Species animalium
S
Categoria:Taxa LeConte
Categoria:Taxa 1859
Callicum (urbs)

**Callicum** sive **Gallicum** (*Neograece*: Κιλκίς, *Bulgarice*: Кукуш/Kukush) est urbs Graeciae et caput nomi Callici in regione Macedonia Mediae. Anno 2021 Callicum homines 24.130 incolabant.

## Notae
## Nexus externi 
[thumb|Callicum [Vides ut alta stet nive candidum Soracte|nive candidum]]

* Pagina officialis 

Categoria:Loci habitati Macedoniae Mediae
Arnoldus Lubecensis

**Arnoldus Lubecensis**, circa annum 1150 natus et die 27 Iunii anno 1211 aut 1214 mortuus, fuit historicus Germanicus, benedictinus, abbas monasterii Lubecensis sancti Ioannis.

## Opera
*Chronicam Slavorum* composuit; opus Helmoldi continuavit; nam res ab anno 1171 ad annum 1209 gestas enarravit.  carmen de  Latine vertit, oratione soluta cum rimis usus.

## Nexus externi
* *Arnoldi Chronica Slavorum, ex recensione I.M. Lappenbergii*, 1868
* *Arnoldi Lubecensis Gregorius peccator de Teutonico Hartmanni de Aue in Latinum translatus* (editio anni 1886)

Categoria:Benedictini
Categoria:Historici Germaniae
Categoria:Interpretes Theodisco-Latini
Categoria:Scriptores Germaniae
Categoria:Auctores Latini mediaevales
Psalmus 72

[thumb|Opus tectorium in ecclesia Sanctae Mariae [Bardum (Germania)|Bardensi: David rex cum versu 11 psalmi 72: "et adorabunt eum omnes reges terrae; omnes gentes servient ei".]]
**Psalmus 72** (enumeratione Graeca **psalmus 71** dictus) libri Psalmorum verbis "**Deus, iudicium**" incipit; etiam habet superscriptionem: "Salomonis" (sic in Nova Vulgata). In hoc psalmo psalmista Deum pro rege consilium subsidiumque precatur.

## Verba psalmi 
Haec sunt verba psalmi 72 (71) ex versione vulgata Clementina:

1 Psalmus, in Salomonem.
2 Deus, iudicium tuum regi da,
et iustitiam tuam filio regis;
iudicare populum tuum in iustitia,
et pauperes tuos in iudicio.
3 Suscipiant montes pacem populo,
et colles iustitiam.
4 Iudicabit pauperes populi,
et salvos faciet filios pauperum,
et humiliabit calumniatorem.
5 Et permanebit cum sole, et ante lunam,
in generatione et generationem.
6 Descendet sicut pluvia in vellus,
et sicut stillicidia stillantia super terram.
7 Orietur in diebus eius iustitia, et abundantia pacis,
donec auferatur luna.
8 Et dominabitur a mari usque ad mare,
et a flumine usque ad terminos orbis terrarum.
9 Coram illo procident Aethiopes,
et inimici eius terram lingent.
10 Reges Tharsis et insulae munera offerent;
reges Arabum et Saba dona adducent:
11 et adorabunt eum omnes reges terrae;
omnes gentes servient ei.
12 Quia liberabit pauperem a potente,
et pauperem cui non erat adiutor.
13 Parcet pauperi et inopi,
et animas pauperum salvas faciet.
14 Ex usuris et iniquitate redimet animas eorum,
et honorabile nomen eorum coram illo.
15 Et vivet, et dabitur ei de auro Arabiae;
et adorabunt de ipso semper,
tota die benedicent ei.
16 Et erit firmamentum in terra in summis montium;
superextolletur super Libanum fructus eius,
et florebunt de civitate sicut foenum terrae.
17 Sit nomen eius benedictum in saecula;
ante solem permanet nomen eius.
Et benedicentur in ipso omnes tribus terrae;
omnes gentes magnificabunt eum.
18 Benedictus Dominus Deus Israël,
qui facit mirabilia solus.
19 Et benedictum nomen maiestatis eius in aeternum,
et replebitur maiestate eius omnis terra. Fiat, fiat.
20 Defecerunt laudes David, filii Iesse.

## Lectio christiana 
"Sicut Novi Testamenti inspirati scriptores, primae communitates christianae librum relegunt Psalmorum in eis Christi canentes mysterium".

### Titulus Psalmi 
"In Psalterio Liturgiæ Horarum, unicuique psalmo præmittitur titulus de eius sensu et momento pro humana credentis vita. Hi tituli in libro Liturgiæ Horarum tantum ad utilitatem psallentium proponuntur". Titulus Psalmi 72 in Liturgia horarum est *Regia Messiae potestas*.

### Descriptio Psalmi 
Ioannes Calvinus, theologiae Reformationis fautor, sic argumentum psalmi descripsit:

David totius Ecclesiae nomine, vota pro continuo regni sibi promissi successu concipiens, simul docet veram pioprum foelicitatem in eo esse positam, dum sub manu Regis Divinitus electi reguntur.

## Notae 
## Nexus externi 
* Psalmus 71 in versione Vulgata Stuttgartensi (iuxta Hebraicum)
* Psalmus 71 in Vulgata Clementina (versione Gallicana)
* Psalmus 72 in Nova Vulgata
* Psalmus 72 cum commentario Rashi 

Categoria:Liber Psalmorum
Cunlun

thumb|Cunlun montes.
**Cunlun** (Sinice 昆仑山脉, Thibetice ཁུ་ནུ་རི་རྒྱུད།, Uigurice كۇئېنلۇن تاغ تىزمىسى) sunt montes perpetui et altissiimi, qui in Asia inter Thibetum a meridie et Xinjiang Qinghaique provinciis a septentrione et oriente super deserta Gobium et Takla Makan plus quam 3000 chiliometrorum extenduntur. Qui montes latissime aestimantur septentrionalis Planitiei Tibetanae margo ad meridiem Pelvis Tarimi versus. A Pamir montes in occidente usque ad montes Sino-Thibetanos in oriente extenduntur. Montes altissimi sunt Ulugh Muztagh, 7723 m altus, in media iugi parte, et  Congur, 7719 m altus, in parte occidentali. Pelves siccationis Tarimi fluminis et fluminis Flavi et fluminum Thibeti dividit.

Anno 2006 cuniculus Cunlunensis ferriviarius confectus est.
[thumb|Cunlun in Xinjiang ([lithographia anni 1856).]]

## Notae
## Nexus externi
Categoria:Montes Thibeti
Categoria:Montes Sericae
Categoria:Qinghai
Categoria:Xinjiang
Dies mundi scientiae pro pace et progressu

[thumb|Vegetatio telluris visu e [satelles artificialis|satellite artificiosi.]]
**Dies mundi scientiae pro pace et progressu** est dies internationalis decreta anno 2001 ab UNESCO quae celebratur die 10 Novembris cuiusque anno ad conscientiam publicam de scientis pro pace et progressu durabili promovendam. 

Dies primum celebrata est anno 2002, et Consilium Internationalis pro Scientia collaborat pro hac die. 

## Notae 
## Nexus externi 
*Situs proprius (Anglice)
*Situs publicus (Francogallice)

Categoria:Ritus Novembris
Categoria:Scientia
Categoria:UNESCO
Altissima planities Tibetana

[thumb|[Topographia|Tabula topographica altissimae planitiei Tibetanae.]]
thumb|upright=0.8|Despectus in planitiem Tibetanam.
**Altissima planities Tibetana** (Thibetice བོད་ས་མཐོ། *bod sa mtho*; Sinice 青藏高原) est planities montana orbis terrarum maxima et altissima. Area planitei 2500 milia chm2, altitudo media 4877 m est. Tibetum regio in planitie sita est; meridiana planitiei pars haud magna Indica est. Inter iugum Himalaiorum, iugum Imaum, et iugum Cunlunensem sita est.

Flumina Asiae meridio-orientalis maxima in planitie montana Tibetana oriuntur: Indus, Hesydrus, Brahmaputra, Saluen, Mecon, flumen Caeruleum, flumen Flavum.

In parte australi montes Transhimalaici siti sunt, a Himalaiis vallibus fluminum Hesydri et Brahmaputrae separati.

## Notae
## Nexus externi
Tibetana
Categoria:Res geographicae Sericae
Categoria:Res geographicae Thibeti
Aequalitas resultati

[thumb|Alicia et Dodo in [Alicia in Terra Mirabili, allegoria aequalitatis resultati]]
**Aequalitas resultati** est notio politicae vel ideologiae quae aequalitatem absolutam pro omnibus, non solum aequalitatem ocassionis et redistributio divitiarum fortis contra iniquitatem postulat.

Opus *Alicia in Terra Mirabili* a Ludovici Carroll est allegoria aequalitatis resultari putatur et in historia hae notio et *Politica* ab Aristotelis cogitata est.

Sed in *The Guardian*, Iulianus Glover aequalitatem dificilem et officium politicae sinisteris criticam societatis hierarchiae quae non para est.

## Notae 
*Aequalitas ante legem
*Egalitarismus

## Nexus externi 
*De aequalitate (Universitas Stanfordiensis)

Categoria:Societas hominum
Categoria:Philosophia politica
Categoria:Ideologia
Zagrium

thumb|Dena, Zagrii mons altissimus
**Zagrium** (Graece Ζάγριον, Persice nunc زاگرس‎) sunt montes Iraniae altissimi; ut Strabo dicit, Mediam a Babylonia dividunt. Altae planitiei Iranicae Zagrium pars est.

Per totam Persiam a septentrione ad meridiem extensi sunt. Cacumen altissimum est Dena (quae et *Zerdkuch*), 4548 m altum, haud longe ab Isfahano sita.

Pasitigris, Choaspes aliaque flumina in montibus Zagrii oriuntur. Spelunca Šanīdar in montibus Zagrii sita est. Caprae primo in montibus Zagrii domesticae factae esse putantur.

## Notae
## Nexus externi
Categoria:Montes Iraniae
Chingan (discretiva)

## Montes
* Chingan Maior, montes Mongoliae et Mongoliae Citerioris
* Chingan Minor, montes Russiae et Heilongjiang, provinciae Sinarum
* Chingan Exterior, montes Russiae

## Flumina
* Chingan, flumen Russiae
Tsusima

thumb|Ofunacosi fretum inter duas Tsusimae partes
**Tsusima** est insula Iaponiae (vel archipelagus). In freto Coreano inter Ximum et Coream iacet. Pars praefecturae Nagasakiensis est. Urbs eiusdem nominis in insula sita est.  

Re vera non una insula Tsusima est, sed duae, a freto *Ofunacosi* divisae; sed fretum aestu marino impletur et exsiccatur. Insula septentrionalis *Caminosima* et australis *Simonosima* nuncupatur.

Anno 1905 apud Tsusimam proelium Tsusimense belli Russo-Iaponici erat. 

## Notae
## Nexus externi
Categoria:Nagasacum
Categoria:Insulae Iaponiae
Neriungri

**Neriungri**  (Russice *Нерюнгри*,  Iacutice *Нүөрүҥгүрү*, in lingua Evenkensi *Ньируунгра*) est urbs in re publica Iacutia Russiae. Secunda a maxima urbs rei publicae est, quae incolas 58 969 anno 2021 habuit. In decliviis iugi Palmarii septentrionalibus, in ripa Tschulman fluvii, Timptonis accolae, sita est; flumina Neriungri Superior et Neriungri Inferior in urbe in Tschulman effunduntur.

## Historia
Nomen habet de flumine, quod in lingua Evenkensi *flumen thymallis abundans* significat. Annis quinquagesimis saeculi XX his locis iam colonia operariorum erat, et anno 1967 carbonis effossio hic incepit.  Ab anno 1972 Neriungri colonia urbana habebatur, anno 1975 in numerum urbium inclusa est. Anno 1984 ferriviae a Baicale ad Amurem linea a Berkakit ad Neriungri confecta est, et anno 2004 a Neriungri ad Tommot.

## Notae 
thumb|500px|Neriungri noctu
## Nexus externi 
Categoria:Condita 1975
Categoria:Urbes Iacutiae
Timpton

**Timpton** (Russice *Тимптон* et Iacutice *Төмтөөн*) est flumen in republica Iacutia Foederationis Russicae. In iugo Palmario incipit, per planitiem montanam Aldanicam circa 644 chm fluit et in Aldanum fluvium effunditur. Carbo in pelvi siccationis Timptonis effoditur.

## Nota 
## Nexus externi
Categoria:Flumina Russiae Asiaticae
Categoria:Iacutia
Categoria:Systema Lenae fluminis
Mare Moscoviense

thumb|upright=1.5|Mare Moscoviense in laeva parte imaginis
**Mare Moscoviense** (27°17′ N; 148°07′ E; diam. 275,57 chm) est mare alterius lateris Lunae, cuius nomen anno 1961 decretum est. Praecipue e basalta consistere censetur. Aevo Nectario depositum est, id est inter 3&nbsp;920&nbsp;000&nbsp;000 et 3&nbsp;850&nbsp;000&nbsp;000 annorum ante praesentem. *Kaguya* satelles monstravit sub mari Moscoviensi corticem Lunae tenuissimam esse (paene 0 m sub 600 m lavae). Titov crater in parte maris septenrionalis situs est.

Duo maria in Lunae latere altero sita sunt; secundum est Mare Ingenii. 

## Nexus externi 
* Mare Moscoviense in situ NASA

Categoria:Maria lunaria
Cornelia (discretiva)

**Cornelia** est:
* Cornelia, praenomen femininum
:* Cornelia (Caesaris uxor)
:* Cornelia (Scriboniae filia)
:* Helena Lucretia Cornelia Piscopia (1646–1684), philosopha Veneta
:* Cornelia Iohanna Arnolda ten Boom (1892–1983)
:* Cornelia Schmalz-Jacobsen (nata Cornelia Helmrich 11 Novembris 1934), femina rerum politicarum perita Theodisca
:* Cornelia Pieper (nata Cornelia Richter 4 Februarii 1959), femina rerum politicarum perita Theodisca
:* Cornelia, puella Romana in *Ecce Romani*, liber definitivus linguae Latinae
* Gens Cornelia, clara gens Romana
* Leges Corneliae, Romanae leges
:* Lex Cornelia Fulvia de ambitu
:* Lex Cornelia de iniuriis
* Cornelia (Vulnetia), vicus Italiae, in municipio Vulnetiae, in provincia Spedia, in Liguria Regione
* 425 Cornelia, asteroides
* Cornelia diadema Ptolemaeorum reiciens (La Hyre), tabula a Laurentio de La Hyre anno 1646 picta, hodie in Mseo Bellarum Artium Budapestinensi
Chingan Maior

thumb|Ialu flumen in Chingane Maiore
**Chingan Maior**, vel saepe **iugum Chingan maius** (Mandshurice *Amba Hinggan*, Mongolice Их Хянган, Sinice 大興安嶺) sunt montes in Mongolia et Mongolia Citeriore, provincia Sinarum. Iugi longitudo fere 1200 chm est, latitudo circa 400 chm. Mons altissimus est *Huanganshan* 2034 m altus. Declivia septentrionalia taiga operta sunt, meridionalia silva frondosa.

## Notae
## Nexus externi
Categoria:Montes Sericae
Categoria:Montes Mongoliae
Categoria:Mongolia Citerior
Paropsisterna m-fuscum

thumb|*Paropsisterna m-fuscum.*
***Paropsisterna m-fuscum*** est species parvorum coleopterorum subfamiliae Chrysomelinarum. Quod insectum fecundissimum est, et silvicolas mercatorios vexat. Arbores generis *Eucalypti* praesertim petit.

## Descriptio
Hoc coleopterum est pallidum, variantibus maculis fuscis in elytris et pronoto et aliquando clarissime coruscantibus in fundamento elytrorum. Larva est larviformis et viridis pallida sicut folia quibus vescitur.

## Notae
## Nexus externi
Categoria:Chrysomelinae
Categoria:Coleoptera Australiae
Categoria:Species animalium
m-fuscum
Categoria:Taxa Boheman
Categoria:Taxa 1859
Geomela

***Geomela*** est genus  coleopterorum subfamiliae Chrysomelinarum, inter quod digeruntur circiter tredecim species parvorum obscurorumque animalium aliquando complanatorum, quae plerumque in meridianis et orientalibus Australiae regionibus endemica sunt, praecipue in Victoria, Nova Cambria Australi, et Australia Australi oriente.

## Notae
## Nexus externi
Categoria:Chrysomelinae
Categoria:Coleoptera Australiae
Categoria:Genera animalium
Categoria:Taxa Lea
Categoria:Taxa 1916
Curonicus lacus

thumb|Curonicus lacus in photographemate spatiali
**Curonicus lacus** (Lituanice *Kuršių marios*, Russice *Куршский залив*) est sinus vel lacuna maxima Baltici maris, in litore eius meridio-orientali situs. Lingua terrae Curonica longissima lacunam a mari separat. Pars lacus Curonici meridionalis ad regionem Calininopolitanam Russiae pertinet, pars septentrionalis ad districtum Memelae Lituaniae. 

Lacuna paene dulcis est, nam multa flumina  in eam effunduntur, quorum maxima sunt Nemenus et Deima, Pregellae ramus, cuius in ostio Labiavia urbs sita est. Cum mari freto tenui prope Memelam coniuncta est. 

## Notae
## Nexus externi
Categoria:Lacunae
Categoria:Sinus Russiae Europaeae
Categoria:Sinus maris Baltici
Categoria:Regio Kaliningradensis
Categoria:Geographia Lituaniae
Status regni

[thumb|[Orator, bellator, operarius in *Li livres dou santé*, libro Francico saeculi XIII.]]
**Statûs regni** fuerunt magni latique societatis ordines qui in Europa Christiana a medio aevo usque ad primum aevum modernum obtinebant. Variae rationes ad sodales societatis humanae in status digerendos per tempus exortae et evolutae sunt.

Inde a saeculo IX scriptores Europaei affirmabant societatem in tres ordines divisam esse, qui erant primo oratores sive clerus, secundo bellatores sive nobilitas, tertio operarii sive rustici. Hoc erat systema ideologicum quod non omnino veris rebus socialibus respondebat. 

Alii status varie in diversis locis et temporibus definiebantur. Hodie praesertim notum est ratio trium statuum in quos societas Franciae in regimine antiquo (*Ancien Régime*) usque ad res novas anni 1789 dividebatur. Primus status ex clero, secundus ex nobilitate, tertius ex rusticis urbanisque constabat. Rex autem nullius statûs esse habebatur.

Aliis in terris, ut in Russia, rustici urbanique status separatos componebant, et quartus status constabat ex rusticis. Aliquando pauperes agro carentes nullius status esse habebantur iureque privabantur. In Anglia, duo status in parlamento iura sua habebant: domini (nobilitas et clerus) et "communes", seu plebs.

## In scriptis Latinis 
Aelfricus grammaticus in epistula Vulstano archiepiscopo inscripto inter annos 1002 et 1005 tres ordines sic describit:

Suspicor non latere almitatem tuam tres ordines fore in ecclesia Dei: laboratores, bellatores, oratores. Ordo laboratorum adquirit nobis victum, et ordo bellatorum debet armis patriam nostram ab incursibus hostium defendere, et ordo oratorum, id sunt clerici et monachi et episcopi, qui electi sunt ad spiritalem militiam, debent orare pro omnibus et servitiis seu officiis Dei semper insistere et fidem catholicam predicare et sancta charismata dare fidelibus. Et omnis qui ad istam militiam ordinatur, etsi antea secularia arma habuit, debet ea deponere tempore ordinationis et assumere spiritalia arma.

* Burgenses
* Classis socialis
* Feudalismus
* Ordo socialis
* Status quartus
* Tribus (India)
* Varna (Hinduismus)

## Notae 
## Bibliographia 
* Duby, Georges. 1978. ''Les trois ordres: ou, L'imaginaire du féodalisme.* Lutetiae: Gallimard.
* Pelz, William A. 2016. "The Rise of the Third Estate." In *The French People Revolt: A People's History of Modern Europe,'' 40–51. Pluto Press. ISBN 978-0-7453-3246-8. JSTOR j.ctt1c2crfj.8.
* Powell, Timothy E. 1994. "The 'Three Orders' of Society in Anglo-Saxon England." *Anglo-Saxon England* 23: 103–32.
* Rigby, Steve. 2010. "Three estates." In *The Oxford Dictionary of the Middle Ages.* Oxoniae: Oxford University Press.

Categoria:Europa
Categoria:Religio Christiana
Categoria:Religio et civilitas
Charisma (discretiva)

**Charisma** (Graece '''') potest esse:
* Charisma, in theoria Weberiana et cultura hodierna, lepor vel venustas quae studium aliis inicit
* Charisma (religio Christiana): gratia divina vel donum spiritale
Sinus Venedicus

[right|thumb|Sinus Venedici litus prope [Gedanum.]]
**Sinus Venedicus**, qui nunc vulgo **sinus Gedanensis** appellari solet, est sinus in meridiana et orientali Maris Baltici parte, ad litora Poloniae et regionis Calininopolitanae Russiae situs. 

Gedanum et Civitas Gdinensis urbes Poloniae ad sinum sitae sunt. A Recenti Lacu sinus Venedicus lingua terrae Venedica separatur, et freto tenui Pillaviensi cum eo coniungitur, ad quod fretum Pillavia urbs regionis Calininopolitanae iacet.

Vistula flumen Polonicum aliquot ostiis in sinum effunditur.

## Notae 
## Nexus externi 
Categoria:Regio Kaliningradensis
Categoria:Res geographicae Poloniae
Categoria:Sinus maris Baltici
Categoria:Sinus Russiae Europaeae
Pregella

**Pregella** (Prussice *Preigara*, Russice Преголя, Theodisce *Pregel*) est flumen Borussiae Orientalis. Ad regionem Calininopolitanam Russiae pertinet. Calininopolis caput regionis ad Pregellam situm est.

In Insterburgo urbe fluminibus *Inster* et *Angrapa* confluentibus incipit. Circa 123 chm patet. In Tapiavia urbe in ramos dividitur et multus insulas facit, quorum insula Kantii Calininopoli ultima est. In lacunam Recentem maris Baltici effluit. 

Deima Pregellae ramus, Tapiaviae oriens, in lacunam Curonicam in urbe Labiavia effunditur. Canalibus multis cum Memela coniunctus est.

## Notae
## Nexus externi
Categoria:Flumina Russiae Europaeae
Categoria:Regio Kaliningradensis
!
Pillavia

**Pillavia**, (Theodisce *Pillau*, Russice Балтийск) est urbs  Borussiae Orientalis. Ad regionem Calininopolitanam Russia pertinet. In freto, sinum Venedicum et lacunam Recentem coniungens, situm est.

## Historia 
Anno 1258 primo *Vogram* vicus Prussorum memoratus est. Ab anno 1363 sub nomine *Pile* notus est. Crescere incepit, cum die 10 Septembris anno 1510 tempestas linguam terrae inter mare et lacunam rupisset et fretum hodiernum ortum esset.  Arx anno 1550 aedificata est. Urbs ab anno 1725. 

## Nexus 
## Notae 
Categoria:Urbes regionis Kaliningradensis
Categoria:Condita 1258
Categoria:Portus maris Baltici
Labiavia

**Labiavia**, (Theodisce *Labiau*, Russice Полесск) est urbs  Borussiae Orientalis. Ad regionem Calininopolitanam Russia pertinet. In litore lacunae Curonicae in ostio Deimae (Pregellae rami), haud longe ab ostio Nemeni, sita est. Anno 1249 primo *Labagov* vicus Prussorum memoratus est. Urbs ab anno 1642. 

## Nexus 
## Notae 
Categoria:Urbes regionis Kaliningradensis
Categoria:Condita 1249
Lingua terrae Curonica

[thumb|[Thinium Ephae in lingua terrae Curonica]]
**Lingua terrae Curonica** (vel **Kurshiensis** vel **Isthmus Curlandiae**; Russice Куршская коса, Lituanice *Kuršių nerija*) est lingua terrae harenosa longissima, quae lacunam Curonicam a mari Baltico separat. In districtu Memelae Lituaniae et regione Calininopolitana Russiae sita est.

Longitudo linguae 98 chm est, latitudo minima 400 m, maxima (prope Nidam coloniam) 3,8 chm. Thinia linguae Curonicae altitudinem usque ad 67 m habent. 

[thumb|Memela urbs prope fretum lacum Curonicum et mare coniungens, et linguae Curonicae extremitas septentrionalis (photographema de [Aëroplanum|aeroplano factum)]]
*Zelenogorsk* urbs in fine meridionali linguae et Memela in septentrionali sitae sunt. 

Ab anno 2000 lingua Curonica patrimonium totius mundi habetur.

## Notae
## Nexus externi
Categoria:Paeninsulae Russiae Europaeae
Categoria:Geographia Lituaniae
Categoria:Regio Kaliningradensis
Categoria:Mare Balticum
Categoria:Loci hereditatis mundialis in Russia
Categoria:Loci hereditatis mundialis in Lituania
Categoria:Linguae terrae
Conservatorium Nationale Artium et Munerum

**Conservatoire national des arts et métiers** (Francice, 'Conservatorium artium et artificiorum nationale') est institutum superius et schola superior artis ingeniariae quae Lutetiae in Francia sita est. Educationem praebet et investigationibus favet ad scientiam puram et industriam mercatoriam augendas. Cui est magnum inventionum museum publicatum.

Quod institutum speciatim destinatur ad exsecutivas in industriis, societatibus, officiisque publicis destinata, qui scientiam suam profundius novasque disciplinas discere volunt.

## Clari magistri 
* Marcus Fumaroli, rerum gestarum scriptor Francicus

## Celebre graduati 
## Nexus externi 
* Situs proprius

Categoria:Constituta 1794
!
Recens lacus

[thumb|Recens lacus in [photographemate spatiali.]]
**Recens lacus** (Theodisce *Frisches Haff*), qui in Polonia nunc **sinus Vistulensis**, in Russia **sinus Calininopolitanus** appellatur, est maxima Baltici maris sinus vel lacuna, quae in eius litore meridiano et orientali in Borussia Orientali patet. Lingua terrae Vistulensis longissima lacunam a sinu Venedico maris Baltici separat. Lacustrina pars orientalis ad regionem Calininopolitanam Russiae pertinet, pars occidentalis ad Poloniam.

Lacuna paene dulcis est, nam multa flumina in eam effunduntur, quorum maxima sunt Pregella et Nogatus, Vistulae ramus. Cum mari freto tenui coniuncta est, ubi iacet Pillavia. Calininopolis in litore lacunae Recentis, in ostio Pregellae fluminis stat, et Hieropolis haud longe a litore sita est. Litora lacunae humilia et paludinosa plerumque sunt.

## Notae
## Nexus externi
Categoria:Lacunae
Categoria:Regio Kaliningradensis
Categoria:Res geographicae Poloniae
Categoria:Sinus maris Baltici
Categoria:Sinus Russiae Europaeae
Cortex Telluris

thumb|

 est teguminum Telluris unum, lithosphaerae pars superior et exterior. Super corticem solae hydrosphaera et atmosphaera sternuntur. Eiusdem generis cortex Telluris est, ut cortex ceterorum planetarum terrestrium et satellitum gigantum gaseosorum multorum. Basaltibus plerumque composita est. Sed Tellus sola corticem duobus generibus habet: haec sunt cortex continentalis crassior et cortex oceanicus tenuior.
Cortex oceanica basaltibus composita est; corticis continentalis pars superior saxis sedimentariis abundat; sub quibus granita et gneissa plerumque iacent.

* Disiectura
* Structura Telluris
* Tectonica laminarum
* Terra
* Terra firma

## Notae
## Nexus externi
* *Britannica* de cortice Telluris
* *Encyclopaedia Russica magna* de cortice Telluris

Categoria:Structura telluris
Nucleus Telluris

[thumb|[Structura Telluris: 1a, cortex oceanicus; 1b, cortex continentalis; 2, mantele Telluris; 3, **nucleus**; 4, lithosphaera; 5, asthenopshaera; 6/3a, nucleus exterior; 7/3b, nucleus interior.]]

 est altissima Telluris pars, in medio planetae posita. Sub manteli Telluris iacet. Ligationibus ferri et niccoli compositus esse putatur. 2900 chiliometra sub superficie planetae iacet. 

Telluris nucleus duas partes habet: nucleum interiorem solidum, cuius radius circa 1300 chilionetra est, et exteriorem liquidum, cuius crassitudo circa 2200 chm est. Temperatura in superficie nuclei solidi circa 6230 ± 500 K est (5960 ± 500 °C). Densitas in nucleo medio 12,5 t/m, pressio usque ad 3700 milia atm esse possunt.

## Notae
## Bibliographia 
* Gutenberg, Beno. 2016. "Physics of the Earth's interior." Academic Press. ISBN 978-1-4832-8212-1.
* Jeffreys, Harold. 1926. "The Rigidity of the Earth's Central Core." *Geophysical Supplements to the Monthly Notices of the Royal Astronomical Society* 1, no. 7 (1 Iunii): 371–83. Bibcode:1926GeoJ....1..371J. . ISSN 1365-246X. Textus interretialis.
* Young, C. J., et T. Lay. 1987. "The Core-Mantle Boundary." *Annual Review of Earth and Planetary Sciences* 15 (1): 25–46. Bibcode:1987AREPS..15...25Y. . ISSN 0084-6597.

## Nexus externi
* *Britannica* de nucleo Telluris
* *Encyclopaedia Russica magna* de nucleo Telluris

Categoria:Structura telluris
Elizabetha Anscombe

**Elizabetha Anscombe**, nata *Gertrude Elizabeth Margaret Anscombe*, saepe **G. E. M. Anscombe** appellata, fuit philosopha Britannica inter analyticos numerata. Limerici in urbe Hiberniae nata est die 18 Martii anno 1919; Cantabrigiae mortua die 5 Ianuarii anno 2001.

Provinciae ei fuerunt speciales philosophia actionis, philosophia mentis, logica philosophica, philosophia linguae, denique ethica.

Annis 1940 Elizabetha Anscombe discipula familiarisque Ludovici Wittgenstein facta est huiusque philosophiae perita. Multa ex praeceptore suo hausit. Magnum opus Elizabethae liber esse putatur, quem anno 1957 de intentione edidit. Qui liber disputationes philosophorum eiusdem aetatis ad voluntates, actiones, intellectuque practico pertinentes movit. Sed magnopere etiam innotuit commentatione parva, quam anno 1958 de moderna philosophia morali scripsit. Qua commentatione factum est, ut ethica virtutis rursus post tot annos praetermissos revivisceret.
 
Anscombe maxime valuit apud Philippam Foot, Michaelem Dummett, Coram Diamond, Rosalindam Hursthouse et Paulum Feyerabend.

## Notae 
Categoria:Philosophi Britanniae
Choice and Experimented Receipts in Physick and Chirurgery

thumb|upright=1.75|*Choice and Experimented Receipts in Physick and Chirurgery* (1668): frontispicium et titulus
***Choice and Experimented Receipts in Physick and Chirurgery*** est liber de pharmacia et destillatione, e manuscriptis seu schedis Kenelmi Digby paratus. Auctore anno 1655 mortuo, permissione filii eius editio anno 1668 ab amanuensi Georgio Hartman confecta est. Idem anno 1682 florilegium divulgavit praecepta selecta tam ex hoc libro quam ex *The Closet of Sir Kenelme Digbie Opened* comprehendens.

## Editiones 
thumb|George Hartman, ed., *The True Preserver and Restorer of Health* (1682): titulus
* 1668 : *Choice and Experimented Receipts in Physick and Chirurgery, as also cordial and distilled waters and spirits, perfumes, and other curiosities*. Londinii: Henry Brome textus alibi
* 1672-1676 : *Medicina Experimentalis Digbaeana, das ist Außerlesene und bewährte Artzney-Mittel auß Weiland Herrn Grafen Digby ... Manuscriptis*. 2 voll. Francofurti: in Verlegung Johann Peter Zubrodts catalogus vol. 1 vol. 2
* 1675 : *Choice and Experimented Receipts in Physick and Chirurgery, as also cordial and distilled waters and spirits, perfumes, and other curiosities*. 2a ed. Londinii: Henry Brome Textus Editio interretialis
* 1682 (florilegium) : George Hartman, ed., *The True Preserver and Restorer of Health, being a choice collection of select and experienced remedies for all distempers incident to men, women, and children. selected from and experienced by the most famous physicians and chyrurgeons in Europe, together with excellent directions for cookery ... with the description of an ingenious and useful engin for dressing of meat and for distilling th[e] choicest cordial waters with-out wood coals, candle or oyl; published for the publick good*. Londinii  editio interretialis 

## Bibliographia 
* Jane Stevenson, Peter Davidson, edd., *The Closet of the Eminently Learned Sir Kenelme Digbie Kt. Opened (1669) ... with introduction, notes and appendices* (Londinii: Prospect Books, 1997. ISBN 978-0-907325-76-5) pp. xxxviii-lii

Categoria:Scripta 1668
Categoria:Angliae scripta
Categoria:Libri de medicamentis
Categoria:Libri de potionibus fortibus
Eridanus (geologia)

**Eridanus**, vel **flumen Balticum** (Anglice *Baltic River*), fuit maximum flumen praehistoricum loco maris Baltici. Rheno hodierno maior erat et Danubio hodierno vix minor. 

Eocaeno ortus, Miocaeno longitudine et plenitudine maxime floruit. Postea Eridani pelvis siccationis glaciario operta est. In montibus Scandinaviae Lapponiae natus (confer Tornae vallem), per terras sinus Bothnici et maris Baltici fluebat, atque in Nederlandia et in locis ad septentriones a Nederlandia in mari Germanico sitis, deltam maximam habebat, quae haud minor quam delta fluminis Amazonum erat.

Harenae deltae Eridani pristinae facilius distinguuntur; in Nederlandia haec harenae albae (Nederlandice *Witte Zanden*) appellantur. In his particulae saxorum montium Scandinaviae septentrionalium inveniri possunt, quas glacies vere per flumen natans huc attulit.

Sucinum Balticum est resina taigae pristinae, quae in pelvi siccationis Eridani crescebat, sub glaciariis aetatis glacialis transformata.

## Notae
## Bibliographia
* Overeem, I., Weltje, G. J., Bishop-Kay, C., Kroonenberg, S. B., 2002. *The Late Cenozoic Eridanos delta system in the southern North Sea Basin: a climate signal in sediment supply?* Basin Research, 13: 293–312.
*  Bijlsma, S., 1981. *Fluvial sedimentation from the Fennoscandian area into the North-West European Basin during the Late Cenozoic*. Geologie en Mijnbouw, 60: 337–345.
*  Gibbard, P. L., 1988. *The history of the great northwest European rivers during the past three million years*. Philosophical Transactions of the Royal Society, B.318: 559–602.
*  Lidmar-Bergström, Karna; Olvmo, Mats; Bonow, Johan M. (2017). "The South Swedish Dome: a key structure for identification of peneplains and conclusions on Phanerozoic tectonics of an ancient shield". GFF.
*  Zandstra, J. G., 1971. *Geologisch onderzoek in de stuwwal van de Oostelijke Veluwe bij Hattem en Wapenveld*. Mededelingen Rijks Geologische Dienst, NS 22: 215–260.

Categoria:Eocaenum
Categoria:Flumina pristina
Categoria:Mare Balticum
Categoria:Pleistocaenum
Eridanus (mythologia)

[thumb|Heliades in populos ad ripam Eridani convertuntur ([Sanctes Titi|Sanctis Titi pictura)]]
**Eridanus** (Graece Ἠριδανός) est flumen maximum fabulosum; a Hesiodo in catalogo deorum fluviorum, Oceani et Tethyos filiorum, primum memoratur, ubi minime liquet, de quo fluvio agatur. Herodotus narrat quoddam flumen magnum, in mare Septentrionale influens, Eridanum nominari et electrum (sucinum) inde vehi, sed addit se huic fabulae non credere. Eodem modo et Strabo addit insulas Electri ante ostium Eridani fabulosas esse. 

In Eridanum Phaethon Iovis fulmine ictus cecidisse et hic a nymphis sepultum esse dicitur; sorores autem eius Heliades eum lugebant et in populos aut in alnos mutatae sunt, electrum autem lacrimae earum factae sint.

Nonnulli Eridanum ut Rhodanum interpretabantur; sic Pherecydes Atheniensis fecit, qui dicit a nymphis Eridani Hercules monitus est, qua Nereum invenisset; sic et Apollonius Rhodius in libro quarto; sed Eridanus Apollonii ostium Rhodani habet, sed fontem cum Danubio communem.

Permulti autem Eridanum Padum esse crediderunt, ut Euripides, Diodorus Siculus etc.

Fuit et alter Eridanus, rivus Atheniensis (Pausanias, I 19. 6).
## Fontes
* Hesiodus, *Theogonia*, 338
* Herodotus, III 115
* Strabo, V 1, 9
* Pherecydes Atheniensis, frg. 33 Müller
* Hyginus, *Fabulae* 152 
* Vergilius, *Eclogae* VI 62
* Ovidius, *Metamorphoses* II
* Euripides, *Hippolytus*, 732
* Diodorus Siculus V 23.

## Plura legere si cupis 
*Xavier Delamarre, "ἨΡΙΔΑΝΟΣ, Le « fleuve de l'ouest »", *Études celtiques*, 2008ː 75-77
*Aurelius Peretti. ''Dall' Eridano di Esiodo al Retrone vicentino. Studio su un idronimo erratico'', Pisae, 1994 Recensio critica
*Madeleine Piot, "Le Rhône et l'Éridan dans les Argonautiques, ou les aventures de la géographie et de la légende", *MOM Éditions*, 2000ː 133-138

Categoria:Loci mythici Graeci
Categoria:Flumina ficticia
Categoria:Mare Balticum
Vladimirus Propp

**Vladimirus Ιacobi filius Propp** (Russice *Владимир Яковлевич Пропп*, die 16 Aprilis anno 1895 Petropoli natus et die 22 Augusti anno 1970 ibidem mortuus) fuit philologus et gentiliciorum morum peritus Russicus (e Germanis Volgensibus originis). Eius theoria morphologiae infulentiam structuralistas, sicut Claudius Lévi-Strauss dedit. In Universitate Petropolitana educatus ibidem docuit ab anno 1932 ad 1969.

## Opera selecta
* Морфология сказки (*Morphologia fabulae*). Leninopoli 1928.
* Исторические корни волшебной сказки (*Origo historica fabulae*). Leninopoli 1946. 
* Русский героический эпос (*Poesis epica heroica Russica*). Leninopoli 1958.

## Notae
## Nexus externi
Categoria:Professores Universitatis Petropolitanae
Categoria:Philologi Russiae
Categoria:Gentilicii mores
Forza Horizon 5

***Forza Horizon 5*** est ludus electronicus personarum pro *Xbox Series X/S* et *Xbox One* et *Microsoft Windows* computatroque personali. Ut indicat titulus, seriei *Forza* nomine quintum opus est, anno 2021 a Squaresoft divulgatum.

* Forza Motorsport
* Forza Motorsport 2
* Forza Motorsport 3
* Forza Motorsport 4
* Forza Motorsport 5
* Forza Motorsport 6
* Forza Horizon
* Forza Horizon 2
* Forza Horizon 3
* Forza Horizon 4

## Nexus externi 
* Situs proprius. 

Categoria:Ludi televisifici
Pix

**Pix** est fluxus combustae resinae; a resina differt, nam resina est liquor crassus ex arboribus nonnullis fluens, et saepe ad solem sua sponte siccatus; pix est, quae fit ex resinis ad ignem decoctis, ad usum navium antiquarum et tunnarum, aliarumque rerum. Sic et Plinius dicit.

Picis color est piceus.

## Notae
## Nexus interni
* Pix betulina
* Resina terebinthina
* Succinum

## Nexus externi
sub verbo

Categoria:Composita organica